Subtitles by sub.Trader subscene.com
Perustuu tositapahtumiin.
Alas!
Valmiina!
Muistan ensimmäisen pelini.
Sinä iltapäivänä tapahtui jotain, mitä on vaikea selittää.
Tunsin, että pystyin mihin tahansa.
Tunsin...
olevani vapaa.
En silloin tiennyt, mitä se sana tarkoittaa.
Vapaa.
En niin kuin nyt.
Vapaus ei ala jalkapallokentältä.
Se alkaa mielessä.
KAKSI VUOTTA AIEMMIN
LONG BEACH, KALIFORNIA
-Onko valmista? -Valmista.
Oikealle!
Ja lähtee!
-Hyvin pelattu, Banks. -Kiitos, valmentaja.
Lihasmuistin heräämiseen meni hetki.
Emme ole SC, mutta mukava, että olet täällä.
Brian.
Tule toimistolleni huomenna yhdeksältä.
Luulin, että seuraava tapaaminen oli ensi kuussa.
Tämä on erityistapaaminen. Tule paikalle.
EHDONALAISVIRASTO COMPTON, KALIFORNIA
Kuunnelkaa, lapset.
Uutisia seuranneet tietävätkin jo,
että Sacramentoon julistettiin viime viikolla uusi laki.
Kaikkien 290 ehdonalaisessa olevan pitää käyttää tällaista.
Tämä on nilkassa pidettävä GPS-paikannin.
Käsi alas. Tiedän, mitä aiotte kysyä.
Saako sen riisua?
Ei koskaan.
Teidän pitää käyttää tätä kellon ympäri.
Lataatte tämän aamulla ja illalla.
Muistakaa pysyä L.A. Countyn alueella -
ja vähintään 600 metrin päässä kouluista ja puistoista.
Onko selvä?
Pelaan Long Beach City Collegessa.
Et enää. Tämä ei saa mennä rikki.
-Enkö voi poistaa sitä pelin ajaksi? -Et missään nimessä.
Minun pitää pelata. Yritän päästä NFL:ään.
Kaikki sanovat samaa.
Unelmanne on NFL, NBA, raptähteys...
Unohda jalkapallo.
Lapsuuden unelmat eivät kuulu aikuisuuteen.
Keskity työpaikan hankkimiseen.
Tai voit pelleillä ja palata järjestelmän huomaan.
Päätös on sinun. Seuraava.
Ei, ei, ei!
Ei!
-Ehkä he lyhentävät rangaistustasi. -Eivät lyhennä.
Ehkä voit pelata, kun rangaistuksesi loppuu.
Ei kukaan ala pelata 27-vuotiaana, äiti.
MELENDY'S BISTRO TYÖPAIKKAHAKEMUS
TAIDOT & KOULUTUS TYÖKOKEMUS
Elämässä voi hallita vain sitä, miten siihen suhtautuu. -Jerome Johnson
TYÖTÄ TARJOLLA
Tulemme hyvin toimeen.
Tänään kulminoituu viiden vuoden taistelu,
kun California Innocence Project yrittää korjata vääryyden.
21 vuotta sitten tämä mies passitettiin vankilaan rikoksesta,
jota hän ei tehnyt.
Kirjoita heille uudestaan.
He hylkäsivät hakemukseni.
Älä kerro heille oikeusjutustasi.
Kerro heille itsestäsi.
Kerro heille, kuka olet.
JOHTAJAMME JUSTIN P. BROOKS
Hyvä herra Brooks, kirjoitan uudelleen, koska toivon,
että California Innocence Project harkitsisi tapaustani uudestaan.
Tiedän, että moni turvautuu teihin,
mutta ehkä muuttaisitte mielenne, jos tutustuisitte minuun.
Vakuutan vilpittömästi ja yksiselitteisesti, että olen syytön.
Olin kuusi vuotta vankilassa ja kolme vuotta ehdonalaisessa -
seksirikoksesta, jota en tehnyt.
Kirjoitin teille kaksi vuotta sitten, mutta hylkäsitte hakemukseni.
Mutta minä en luovuta.
Opin sen vankilassa ja lapsuudessani.
Pelasin pienenä paljon jalkapalloa.
Elämä ei ollut pelkkää jäätelöä ja pizzajuhlia.
Minun kotimatkani oli erilainen.
Elämä Long Beachillä oli kovaa. Sieltä oli vaikea nousta.
Mutta jalkapallo antoi minulle vaihtoehdon.
Se opetti minulle kurinalaisuutta ja omistautumista -
ja outoa kyllä, antoi myös uskoa.
Äitini mukaan olin saanut lahjani Jumalalta.
Lupasin joka ilta antaa jotain takaisin.
Kun olin 16, en ollut tavallinen pelaaja.
Minua kutsuttiin varmaksi tapaukseksi.
Brian Banks taklaa.
Brian Banksin iskun kuulee tänne asti.
Olin tukimies yhdessä maan parhaista joukkueista.
Jokaisessa pelissämme oli 2 000 fania.
Mutta minä kuulin vain yhden.
Hyvä! Minun poikani!
Vain taivas on rajana tälle pojalle.
Sain median huomion, vaikka olin vasta toisen vuoden opiskelija.
Iso peli tulossa. Teemme jutun sinusta. Soitathan minulle?
-Totta kai. -Hieno matsi.
Minulla oli paras valmentaja.
-Valmentaja Carroll. -Brian.
-USC:n Pete Carroll. -Hauska nähdä.
Näin videon viime kaudestasi. Uskomatonta.
-Kiitos. -Odotan innolla peliäsi.
Puhumme Rose Bowlista, NFL:stä ja loputtomista mahdollisuuksista.
Valmentaja Carroll oli esikuvani.
Minulle oli tärkeää, että hän uskoi minuun.
VÄRVÄYSKIRJEET
-Mitä siinä sanotaan? -USC.
Tässä lukee "USC".
Mutta kaikki muuttui 8.7.2002.
Tiedättekö tunteen, kun jokin tuntuu olevan pielessä?
Jotkut sanovat sitä Jumalan ääneksi.
Jos olisin kuunnellut sitä, emme ehkä olisi tässä nyt.
Mutta en kuunnellut ja tässä me nyt olemme.
Pieni hetki.
-Niin? -Lopeta työt.
-Työ on kesken. -Ei ole.
Paikantimen mukaan olet Pomonan tivolissa.
"Tivoli" ja "seksirikollinen" eivät sovi yhteen.
Tämä kestää vain pari tuntia. Tiedätkö, miten kauan etsin töitä?
-Jos lähden, saan potkut. -Jos et, joudut vankilaan.
Lopeta työt ja häivy sieltä.
Olen syytön. Mitä vaihtoehtoja minulla on?
Osaako kukaan vastata? Mitä vaihtoehtoja minulla on?
-Niin? -Korkein oikeus?
Ei. Et saa valituslupaa, vaikka olisit syytön.
Paras vaihtoehto on osavaltiotaso.
Onnea matkaan, jos olet Kaliforniassa.
Miksi? Hoen tätä koko ajan.
Kaliforniassa on lähes mahdotonta saada tuomiota kumottua.
Alabama näyttää liberaalilta meihin verrattuna.
Suora lainaus:
"Uusien todisteiden pitää täysin kumota syyttäjän perusteet -
ja osoittaa syyttömyys erehtymättömästi."
Siinä kaikki tältä päivältä. Kiitos.
-Herra Brooks. Olen Brian Banks. -Hei, Brian.
-Olet se jalkapalloilija. -Sait kirjeeni.
Sain kaikki kirjeesi.
Tiedän, että Alissa kertoi, että autamme vain syyttä vangittuja.
-Minut vangittiin syyttä. -Tiedän, mutta nyt olet vapaa.
Se on hyvä asia. Solmit sopimuksen.
-Vain koska... -Ei tarvitse selittää. Ei hätää.
Sopimus tehdään 97 prosentissa jutuista.
Et ollut oikeudessa, joten et voi valittaa.
-Et voi tehdä mitään. -Aina voi tehdä jotain.
-Voit pyytää habeas-käsittelyä. -Mitä?
Habeas corpus haastaa tuomion uusien todisteiden perusteella.
Mutta kuulit varmaan, että todisteiden on oltava vedenpitävät.
-Minun pitää mennä. -Kerron DNA-todisteistani.
Sinulla oli ne jo silloin, mutta et käyttänyt niitä.
Tarvitset jotain uutta. Uusia todisteita.
Uuden todistajan, joka kertoo sinun olleen muualla.
-Tai kumoamisen kantajalta. -Mitä se tarkoittaa?
-Tytön pitää sanoa, ettet tehnyt sitä. -Et voi olla tosissasi.
Jos lähestyn häntä, joudun vankilaan.
Hän ei peru puheitaan. Hän sai 1,5 miljoonaa dollaria.
Mitä?
Hän ja hänen äitinsä syyttivät koulupiiriä turvattomuudesta.
Minulla on asiakkaina syyttömiä, jotka ovat istuneet 20 - 30 vuotta.
Heistä olisi ihanaa ajella San Diegoon.
Rikosoikeusjärjestelmä on viallinen.
"Syytön, kunnes toisin todistetaan" on muuttunut vastakohdakseen.
Sinulle on tainnut käydä juuri niin. Olen pahoillani.
Mikä sen jutun nimi olikaan?
Habeas corpus.
HABEAS CORPUS -ANOMUS
BRIAN K. BANKS VASTAAN LONG BEACHIN ALIOIKEUS
OIKEUDEN PÖYTÄKIRJAT
KENNISHA RICEN TODISTAJANLAUSUNTO
Perusteet: DNA-testi, väärä vala
LONG BEACHIN ALIOIKEUS
Arvostan apuasi, mutta en ylläty, jos omistaja pitää tuota ongelmana.
Olen tuntenut sinut lapsesta asti.
Kerron, että olet rehti mies, eikä hänellä ole syytä huoleen.
-Kiitos. Tuo merkitsee paljon. -Olen tukenasi.
Tule tänne, Karina.
Tässä on ystäväni Brian. Hän on pian töissä täällä.
-Hienoa. Hauska tutustua. -Kerron yhden asian.
Hän oli aikanaan maailman paras jalkapalloilija.
Ihan totta.
-Etkö pelaa enää? -En ole juuri nyt pelikunnossa.
Karina voisi auttaa. Hän on räväkkä.
Hän saa sinut kuntoon hetkessä. Soitan parin päivän päästä.
-Kiitos. -Ei kestä. Olen tukenasi.
Corey on mahtava. Hän kohtelee ihmisiä hyvin.
Hän näkee vaivaa vuokseni.
Aiotko treenata?
Mietin asiaa. Corey antoi luvan.
Voin auttaa, jos haluat.
Kiitos, mutta rahat ovat vähän vähissä.
Ei hätää. Ensimmäinen kerta on ilmainen.
Ihan totta. Katsotaan, mitä osaat.
Anna palaa.
Kolme, neljä, viisi, kuusi...
Käytä käsiäsi.
Ja lepo.
-Hienoa. -Niin on.
Jatketaan.
Hyvä. Hyvä.
Polvet ylös. Hyppää tähän.
Kymmenen vielä.
Halusin tehdä maisterintutkinnon, mutta minulla on monta opintolainaa.
Siksi ajattelin pitää taukoa ja maksaa osan veloista pois.
Kaksi vuotta venyi viideksi, enkä ole vieläkään palannut kouluun.
Mitä opiskelit?
-Taideaineita. -Mahtavaa.
Columbia on unelmani, joten toivotaan parasta.
Olen mukana.
Entä itse?
-Pelasit jalkapalloa. -Niin pelasin.
-Mutta et pelaa enää. -Toivon vielä pelaavani.
Mitä tapahtui? Mikset enää pelaa?
Karina, jos aiomme viettää aikaa yhdessä ja ystävystyä...
minun pitää kertoa sinulle yksi asia.
Selvä.
Kun olin 16, minua syytettiin jostain, mitä en tehnyt.
Olin high schoolissa.
Olin saamassa USC:n jalkapallostipendin.
Nuori nainen syytti minua aiheetta...
Olen yrittänyt saada elämäni takaisin ja puhdistaa maineeni.
-Niin. -Minä...
Minun pitää palata töihin.
-Anteeksi. Minä voin... -Ei mitään.
Annan sinulle rahaa.
Ei hätää. Minä hoidan tämän.
-Nähdään salilla. -Kaikki hyvin.
Äiti?
Äiti!
KALIFORNIAN ALIOIKEUS
ANOMUKSENNE ON HYLÄTTY.
Tämänviikkoinen tehtävänne on kopioida tämä.
Teipatkaa se sellinne seinään, mistä näette sen päivin öin.
Tämä ympyrä on elämänne.
Tavoitteenne on kiertää tätä ympyrää...
8 VUOTTA AIEMMIN
...kunnes pääsette siihen, kuka olette.
Suurin osa ihmisistä ei onnistu tämän takia.
Nämä ovat häiriötekijöitä.
Haluatte enemmän. Haluatte tienata enemmän.
Haluatte pitää kulissit yllä.
Mutta te olette saaneet lahjan.
Teidät on viety pois häiriötekijöiden ulottuvilta.
Ette voi saada enemmän. Ette voi tienata enemmän.
Tietystä näkökulmasta katsottuna vankila voi vapauttaa teidät.
Epätoivostanne voi tulla portti johonkin.
Käyttäkää epätoivoa hyväksenne.
Älkää koskaan luopuko siitä, mikä sisällänne elää.
-California Innocence Project. -Brian Banks. Alissa Bjerkhoel, kiitos.
Brian Banks soittaa taas. Kumpi vastaa?
-Minä voin vastata. -Selvä.
Brian, näin habeas-anomuksesi.
Et voi ilmoittaa meitä asianajajiksesi.
Minun oli pakko päästäkseni kuultavaksi.
-En päässyt... -Tiedän.
Sain kopion. Yritin kertoa sinulle.
-Tarvitset uusia todisteita. -Auta minua.
Niitä on oltava, koska olen syytön.
Olen nähnyt vankien anomuksia aiemminkin, mutta en kovin hyviä.
Mutta tämä on... Näen teidät. Tulkaa sisään.
-Kirjoititko tämän ilman apua? -Et suostunut auttamaan.
Aivan. Sinulla on täällä faneja.
He nousevat kapinaan, jos emme tee jotain.
Marilyn ja Alissa tulevat Los Angelesiin jututtamaan sinua.
Älä ylitä piirikunnan rajaa.
-Tarkoittaako se, että otat juttuni? -Ei.
En haluaisi edes puhua tästä, jotta et alkaisi toivoa liikoja.
Haluamme tavata, jos meillä on vihiäkään siitä, että voisimme auttaa.
-Eli teillä on vihiä. -En sanonut niin.
-Sanoithan. -Niin sanoit.
-Sanoin "jos on vihiäkään". -Vihi.
Ennakkotieto, käsitys.
Luin sanakirjan vankilassa kaksi kertaa.
Meidän pitää mennä, Brian.
-Oletteko nyt tyytyväisiä? -Mennään.
LOS ANGELES, KALIFORNIA
Voimmeko nauhoittaa haastattelun?
-Totta kai. -Selvä.
Kerro meille, mitä sinä päivänä tapahtui.
Lähdin historiantunnilta.
Minun piti soittaa yhdelle toimittajalle.
Mike tässä. Jätä viesti.
Herra Paley, Brian Banks tässä. Soitan koulun jälkeen.
Hänen nimensä oli Kennisha Rice.
Tunsin hänet yläkoulusta.
Hänet ja hänen siskonsa Avan.
Miten menee, Kennisha?
-Olen menossa vessaan. -Vessa on tuollapäin.
Ajattelin 700-talon vessaa.
-Haluatko, että saatan sinut? -Vaikka.
700 oli kampuksen toisella puolella.
Siellä oli paikka, minne kaikki menivät vehtaamaan.
Koko koulu tiesi siitä.
Jos pidit jostain tytöstä ja tyttö piti sinusta,
päädyitte sinne.
Sinne oli vaikea mennä. Sinne piti mennä pitkää käytävää pitkin.
Siellä piti olla todella hiljaa.
Mutta jos siitä selvisi, sai olla ihan rauhassa.
Yleensä.
Mitä meinaat?
Aloin miettiä, mitä olemme tekemässä.
Jos jäisimme kiinni, minut erotettaisiin kesälukukaudeksi -
ja koko kausi olisi pilalla.
Kun kuulin opettajan, lopetin.
Minä lopetin.
Tämä ei tunnu enää hyvältä, joten...
Mene sinä tuolta, niin minä menen tuolta.
Olisin voinut sanoa vaikka mitä.
"En halua, että joudut vaikeuksiin."
"Tämä ei ole tarpeeksi ainutlaatuinen paikka."
Mutta olin 16.
En vain ollut tarpeeksi kypsä.
Rehellisesti sanottuna menin tunnille ja unohdin koko jutun.
Mutta hän ei unohtanut.
Hän meni matikantunnille.
Hän oli ystävänsä Shaylan kanssa.
Silloin kaikki meni vikaan.
Kun hän ja hänen äitinsä olivat poliisiasemalla,
minä olin kotona.
Muistan vieläkin uneni.
Minusta tuntui samalta kuin lapsena.
Tunsin olevani vapaa.
-Liikkumatta! Kädet selän taakse! -Hetkinen...
-Hiljaa! -En ole tehnyt mitään.
-Äiti! Äiti! -Nosta hänet ylös.
-Viedään hänet. -En ole tehnyt mitään!
Mihin viette poikaani? Brian!
-En ole tehnyt mitään! -Brian!
Brian!
KALIFORNIAN ALIOIKEUS
Brianin ongelma on, että hän kertoi totuuden.
Hän myönsi ilman avustajaa, että oli ollut Kennishan kanssa.
Syyttäjä piti sitä todennäköisenä syynä.
Kaksi kuukautta myöhemmin Brian tuomittiin aikuisena.
Kaksi tuomiota raiskauksesta, yksi sodomiasta ja kidnappauksesta.
Äidin piti myydä talonsa palkatakseen asianajajan.
Tämän mukaan Kennisha muutti kertomustaan joka kerta.
Miten hän olisi voinut raahata tytön käytävää pitkin kenenkään näkemättä?
Aivan. Kukaan asianajaja tai tutkija ei käynyt käytävässä.
-Entä DNA-todisteet? -Negatiivinen.
Se vahvistaa Brianin kertomuksen.
Miksi hän suostui sopimukseen? Kysyittekö sitä?
Olen pahoillani. Puolen tunnin tauko. Neuvottelen asianajajien kanssa.
Hyviä uutisia. Neuvottelin sopimuksen syyttäjän kanssa.
Luopuvatko he syytteistä?
Kidnappauksen ja sodomian osalta yhtä kiistämätöntä raiskausta vastaan.
Mitä se tarkoittaa?
Et kiellä syytteitä. Et sano olevasi syyllinen tai syytön.
-Mutta olen syytön. -Olen nähnyt tämän liian monta kertaa.
Myönsit intiimin kanssakäymisen, joten kyse on suostumuksesta.
Ketä valamiehistö uskoo?
Näitkö, miten monta valkoihoista siellä oli?
He näkevät vain raiskauksesta syytetyn ison mustan teinin.
Jos he päättävät, he pitävät sinua syyllisenä.
Jos suostut sopimukseen, pääset melko varmasti ehdonalaiseen.
Voit olla perheesi luona kolmen kuukauden päästä.
Saat elämäsi takaisin ja pääset pelaamaan. Olet vapaa.
-Voinko puhua äitini kanssa? -Et.
Sinua syytetään aikuisena, joten joudut tekemään päätöksen itse.
Saimme vain kymmenen minuuttia aikaa.
-Kymmenen minuuttia? -Sitten tarjous raukeaa.
Sinun pitää päättää nyt heti.
Haluatko päästä kotiin ja unohtaa tämän -
vai riskeerata kaiken, vaikka et ole tehnyt mitään?
Kymmenen minuuttia, Brian.
Käsittääkseni haluatte solmia sopimuksen.
Onko näin?
On.
Ymmärrättekö, että tällä on samat seuraukset kuin syyllisyydellä?
Teidän pitää rekisteröityä seksirikolliseksi loppuikänne ajan.
Ymmärrättekö sen?
Herra Banks?
Ymmärrättekö sen?
Ymmärrän.
Brian Keith Banks -
teitä syytetään törkeästä raiskauksesta. Miten vastaatte?
En kiellä?
Ei pääsyä ehdonalaiseen.
Syytetty saa kuuden vuoden vankilatuomion,
jota seuraa viiden vuoden valvottu ehdonalainen.
-Ei, ei! Tuo ei ole oikein. -Odottakaa...
-Sen siitä saa. -Kuusi vuotta?
-Äiti... -Brian!
Teidän piti pitää poikani pois vankilasta.
Et sanonut mitään kuudesta vuodesta.
-Äiti! -Brian!
-Maksat tyttäreni raiskauksesta. -Odottakaa!
Poikani on syytön!
Hyvää työtä. Kerroitte faktat selvästi.
-Miten tämä auttaa Briania? -Entä DNA?
Tiedän, että tapahtui kaikkea kamalaa.
Asianajaja antoi kyseenalaisia neuvoja.
Heillä oli DNA-todisteet, mutta he eivät käyttäneet niitä.
Mekään emme voi käyttää niitä. Meillä ei ole uusia todisteita.
Lähetin teidät Los Angelesiin tutkimaan tapausta.
Löysittekö mitään uusia todisteita?
Oikeudenkäyntiä ei järjestetty, joten todistajia on oltava.
-Voimme etsiä heidät. -Koska?
-Entä jutut, jotka voimme voittaa? -Löydän kyllä aikaa.
Minulla on lomaa. Voin jututtaa ihmisiä.
-Minä ehdin auttamaan. -Samoin.
-Minä autan. -Ja minä.
Tämä on teidän syytänne.
Brian.
Hei, Brian. Alissa tässä.
-Onko sinulla vuoden 2002 kurssikirja? -On.
Hienoa. Voisitko tunnistaa pari kesäopiskelijaa?
Teen sen heti.
-Miten menee? -Mitä kuuluu, Eli? B tässä.
Viime kerrasta on aikaa.
Kennisha sanoi yhtäkkiä: "Minua ei muuten edes raiskattu.
Sanoin niin, ettei äiti saisi tietää pojista."
Olisitko valmis kirjoittamaan tuon ylös?
-Olisin. -Hienoa.
-Olen pahoillani. -Ainakin sinä yritit.
Brian?
Miten Coreyn kanssa meni? Saitko paikan?
Omistaja ei suostunut.
Corey oli mahtava. Hän yritti auttaa minua.
-Anteeksi se viimekertainen. -Ei hätää.
Ei ole hyvää tapaa kertoa ikävää tarinaa.
Kerron sen miten vain,
ihmiset miettivät aina, puhunko totta.
Minä en mieti enää.
Puhuin Coreyn kanssa. Et ansainnut sitä.
Epäröin kertoa, että luin taideaineita.
Ihmiset tuomitsevat minut aina, kun puhun siitä.
Minä tuomitsin sinut.
Olen todella pahoillani.
Jalkapallossa sanotaan aina,
että jos miettii liikaa edellistä peliä,
ei ole valmis seuraavaan.
Haluatko treenata?
Ensimmäinen kerta on ilmainen.
Brian?
En treenaa näissä vaatteissa. Tulen takaisin viiden minuutin päästä.
Viisi minuuttia. Älä lukitse minua ulkopuolelle.
Vielä kerran!
Kun sydämeni vielä hakkaa
Ota minut elävänä
Kun sydämeni vielä hakkaa
Ota minut elävänä
Aplodit Justinille!
Kiitos. Älkää antako soittamiseni vaikuttaa lahjoituksiinne.
-Olet monilahjakkuus. -Hei.
Halusin nuorena rocktähdeksi.
Jos osaisin laulaa, en olisi mennyt oikeustieteelliseen.
Minun onnekseni et osaa laulaa.
-Oliko se niin kamalaa? -Melko kamalaa.
Kertoiko Alissa, mistä minut löytää?
Onko hän pulassa, jos vastaan myöntävästi?
Alissa on aina pulassa. Pidän siitä.
-Onko sinulla hetki ennen aikarajaa? -On.
Selvä.
-Näytä. Mitä tapahtui? -Pöytä taitaa olla vinossa.
Ole valmiina.
Reilu peli.
Se on siinä.
-Joko luovutat? -Rahat loppuivat.
-Toivottavasti olet iloinen. -Olen iloinen, kun edustat minua.
Haluan auttaa sinua. Ihan totta.
Täydellisessä maailmassa marssisimme saliin,
sinä kertoisit Shaylasta ja juttu avattaisiin uudelleen.
Mutta emme elä sellaisessa maailmassa.
Järjestelmä on rikki.
-Se ei välitä. -Pitääkö minun hyväksyä tuo?
Järjestelmä on rikki. Tiedätkö, mitä sanon siihen?
Paskat järjestelmästä.
Olen tosissani. Miksemme voi edes yrittää?
Järjestelmä koostuu ihmisistä.
Poliiseista, asianajajista, tuomareista.
Jos joku heistä olisi vaivautunut käymään käytävässä -
ja kuunnellut, miten siellä kaikuu,
nilkassani ei olisi paikanninta.
-Herra Brooks... -Justin.
Justin.
Tiedän, ettei järjestelmä välitä minusta.
Olen tiennyt sen koko ikäni.
Kysymys kuuluukin: välitätkö sinä?
Lompakossani on kolme valokuvaa.
Vaimoni...
lapseni ja tämä.
Vasemmalla on pitkäaikaisin asiakkaani, Marilyn Mulero.
Luin lehdestä, että sopimuksen tehnyt Marilyn sai kuolemantuomion.
Mietin, miten se on edes mahdollista. Mikä sopimus sellainen on?
Aloin tutki asiaa. Tämä nainen painoi liipaisimesta.
Löysin pari todistajaa ja reilusti todisteita -
ja hävisin.
18 vuotta.
Ja meillä oli uusia todisteita.
Marilyn on vieläkin vankilassa.
Hänen takiaan perustin CIP:n. En lopeta ennen kuin hän vapautuu.
Voin olla vähän väsynyt.
Mutta toisinaan me voitammekin.
On uskomatonta nähdä syyttömän vapautuvan.
Teemme kovasti töitä ja tiedämme, mitä järjestelmä haluaa.
Jotain ainutlaatuista.
Haluatko minut asianajajaksesi?
Tutkimme juttuasi ja jututimme todistajia.
Soitin jopa ehdonalaisvirastoon. Olemme tehneet kaikkemme.
Kerron, mitä tarvitsen.
En mitään kuulopuheita kymmenen vuoden takaa.
Tarvitsen jotain isoa.
Jotain mullistavaa.
Jotain ainutlaatuista.
Olen pahoillani.
Pieni muistutus. Sinulla on perhe.
-Lähden kohta. -Mikä tuo on?
Käytävä, jota pitkin Brian muka raahasi tyttöä.
Kaikki ovet olivat auki. Tarkistin tiedot.
Luokat olivat täynnä. Kymmenen luokkaa.
Jonkun olisi ollut pakko kuulla jotain.
Se tekee selvää kidnappaussyytteestä.
Se ei silti riitä uudelleenkäsittelyyn.
Ei niin.
En ymmärrä, Justin.
Brian sanoi jotain...
Tiedämme, että järjestelmä on rikki.
Siksi perustit järjestön.
En halua lakata yrittämästä, koska järjestelmä pakottaa siihen.
Mene kotiin.
Kävit käytävässä.
Käy nyt perheesi luona.
Niin.
Long Beachin kaupunki on hyväksynyt...
Mistä lähtien olet ollut kiinnostunut taidemuseoista?
Muistatko sen valmentajan, josta kerroin? Karinan?
Onko hän taiteilija?
On. Hän lähetti tämän. Katso.
-Maalasiko hän tuon? -Maalasi.
Haluatko viedä hänet museoon?
Vain kiittääkseni ilmaisista treeneistä.
Mutta siellä on erikoisnäyttely ja liput maksavat maltaita.
-Minä en... -Osta liput.
Tiedän, että rahat ovat vähissä.
-Autolainakin teki tiukkaa. -Se voi odottaa.
Sinun onnesi ei.
Sinä ansaitset onnea.
Et häpeää tai syyllisyyttä, vaan onnea.
Kiitos, äiti.
Kiitos.
Kaksi lippua, kiitos.
Mitä nyt?
Muistan, mitä joku kerran opetti minulle.
-Pakko vastata. Palaan pian. -Selvä.
-Brian. -Mitä helvettiä, Banks?
-600 metriä. -Mitä?
Katso ulos ikkunasta.
Näyttääkö välimatka 600 metriltä? Häivy sieltä.
Ei helvetti...
Onko kaikki hyvin?
En voi olla täällä.
Anteeksi. Minun olisi pitänyt tarkistaa.
Innostuin taiteesta ja...
Mutta sain nähdä sinunlaistasi taidetta.
Sopiiko, että näytän minunlaistani taidetta?
Sopii.
-Lähdetään sitten. -Selvä.
Aikamoinen kangas.
Näin ensimmäisen USC-pelini, kun olin 15.
Olin äitini ja veljeni Brandonin kanssa.
Istuin tuolla. Katsomo 6, paikka 14.
Peli ei ollut edes parasta.
Parasta oli nähdä, miten äiti iloitsi minun ilostani.
Olen pahoillani siitä tämänpäiväisestä.
En edes tiennyt, mitä sopimus tarkoitti.
Tiesin vain, etten halunnut loppuiäkseni vankilaan.
Serkkuni oli vankilassa.
Hän ei ollut entisensä sen jälkeen.
Ja sinä olit 16.
Miten selvisit siitä?
Vähältä piti, etten selvinnytkään. Etenkin alussa.
Sitten tapasin miehen, joka näytti toisen suunnan.
Kaikki muuttui.
Kaksi miestä katsoo läpi kaltereiden.
Toinen näki pellon multaisen,
toinen tuikkeen tähtien.
Kyse on perspektiivistä.
Perspektiivi ratkaisee sen, miten elämänsä elää.
Mitä mietit, herra Banks?
Että tuo paska ei päde minuun.
Sitten tarvitset tätä kurssia enemmän kuin moni muu.
Kiitos, hyvät herrat.
Herra Banks.
Brian.
Tiedän, että sinusta jalkapallo on tie onneen.
Mutta vannon henkeni kautta, ettei se ole totta.
Tie onneen alkaa ja päättyy mielessäsi.
Vapauta mielesi, Brian, niin perseesi seuraa perässä.
Ennen häntä mietin vain: "Miksi minä?"
Kuule...
En tiedä tarkalleen, mitä käyt läpi,
mutta sinun pitää päästää irti tai se vetää sinut pohjalle.
Saatoit joutua tänne väärin perustein, mutta olet täällä.
Ennen kuin lähdet täältä fyysisesti, sinun pitää lähteä täältä psyykkisesti.
Muuten palaat tänne.
Tämä on sinulle.
Saatan antaa sinulle lisää kirjoja.
Toivon, että luet ne.
Elämässä voi hallita vain sitä, miten siihen suhtautuu. -Jerome Johnson
Kunpa voisin sanoa, että tajusin heti, mutta...
Minua pelotti. Pelkäsin, että elämäni olisi ohi.
Tämä tyyppi ei tiedä minusta mitään, mutta luulee voivansa auttaa.
Auttaako hän minua niin kuin asianajajani?
Olin skeptinen.
Kun yritin ymmärtää opetukset, sain siirron.
En nähnyt häntä enää.
Vankilalla oli omat suunnitelmansa.
Miten menee?
-Mikä mättää, ämmä? -Ei mikään.
B-87.
Portti on auki.
Vankilassa tietämättömyys syö miestä.
Tietämättömyys siitä, mitä oven toisella puolella on.
Tietämättömyys siitä, selviääkö sieltä hengissä.
Miten menee?
Joskus pitää kävellä pimeyteen löytääkseen valon.
Ylös, Banks. Nyt heti.
Mursit hänen leukansa. Etkö halua pois täältä?
60 päivää. Mieti sitä.
Sellaista eristyksissä oli.
En enää edes tunne sinua, Jumala.
En tunne sinua.
Brian, tarvitsemme sinut takaisin kentälle.
Luuletko, että he välittävät sinusta paskan vertaa?
Siitä, miten sekaisin ja raivona olet?
He eivät edes muista nimeäsi.
Brian.
Sinun pitää päästää irti.
Sinun pitää päästää irti siitä kaikesta -
tai se vetää sinut pohjalle.
Voit hallita elämässä vain sitä... Tämä on sinulle.
...miten siihen suhtaudut.
Outoa.
En nähnyt herra Johnsonia nuorisovankilavuoden jälkeen.
Hän on ollut kanssani joka päivä sen jälkeen.
Haluan olla rehellinen.
Kerroin, että lykkäsin opintojani...
mutta en kertonut, miksi.
Tai miksi reagoin tarinaasi niin kuin reagoin.
Yliopistoaika ei ollut elämäni parasta aikaa ja...
Kuka hän oli?
Ystävä.
Tai niin luulin.
Hän sanoi, ettei muistanut minun kieltäneen.
Että mustelmani olivat saattaneet tulla mistä vain.
Poliisit kysyivät: "Oletko varma, ettet ylireagoi?"
Kun koulu ei tehnyt mitään, minä lähdin.
Olen pahoillani.
Miten voit edes viettää aikaa kanssani kuultuani tarinani?
Aluksi en voinutkaan.
Mutta sitten opin tuntemaan sinut.
Ei. Tuo ei käy.
Eikä tuo.
Karina Miten työnhaku sujuu?
Ei mitään vielä. Entä itselläsi?
Hain jatkokoulutushakemuksen. Nähdään pian.
Aloitussyöttö.
Hän lähtee liikkeelle...
Juuri noin. Mahtavaa.
Pete Carroll ottaa aikalisän.
Pelaajat uskovat systeemiin. Hän tuo energiaa joukkueeseen.
Carrollin palkkaaminen Seahawksiin oli loistava idea.
Kaveripyyntö Kennisha Rice
Voi paska.
Voi paska, voi paska...
Miksi?
Miksi otat yhteyttä minuun?
Toivon, että voisimme unohtaa menneet. Olen nyt paljon kypsempi.
Mitä...?
Voisitko soittaa tähän numeroon?
Haloo?
-Kennisha? -Hei.
Hei.
Minä...
Mietin vieläkin, miksi laitoit minulle kaveripyynnön.
En ollut varma, että vastaisit.
Selailin kouluajoilta tuttuja tyyppejä.
Näin sivusi.
Ajattelin, että näytät hyvältä.
Ajattelin, että voisimme...
En tiedä. Voisimme tavata tai jotain?
Tavata?
Voitko kuvitella, miksi tuo tuntuu minusta vähän oudolta?
Olin vankilassa.
En voi tehdä töitä. En voi pelata.
Minulla on ollut aika rankkaa.
Tuo varmaan tarkoittaa, ettet halua tavata?
No...
Ehkä voisimme tavata.
Ehkä voisimme, mutta olen jumissa.
Sinä olet ainut, joka voi auttaa minut tästä.
Olet ainut, joka tietää, mitä tapahtui.
Jos autat minua, meidän ei tarvitsisi puhua tästä enää.
Mitä haluat minun tekevän?
Jos he saavat tietää, että tapasit hänet, joudut vankilaan.
Kukaan ei saa tietää siitä.
Mietitään vielä.
-Enää kymmenen kuukautta. -Olen silti listalla.
Kukaan ei palkkaa minua.
-Anna asianajajien hoitaa tämä. -Keiden asianajajien?
CIP:n? En ole kuullut heistä viikkoihin.
Kennisha kieltäytyi puhumasta asianajajalle.
Hän suostuu puhumaan vain Coreyn ystävälle.
Coreylla on ystävä.
Hän on myynyt vakuutuksia, mutta aloittaa etsivätoimiston.
-Meillä on suunnitelma. -Vakuutusmyyjä?
Joskus asioita tapahtuu ja pitää toimia heti -
tai tilaisuus on menetetty iäksi.
Tilaisuuteni on koittanut.
Brian.
Hei.
-En tiennyt, onko tämä oikea paikka. -Löysit tänne.
-Minua jännitti. -Minuakin on jännittänyt.
-Kerroinko kolmesta pikkuisesta? -Onko sinulla kolme lasta?
Tässä on kaikenlaista draamaa. Siksi en halua puhua asianajajille.
Tämä tyyppi ei ole asianajaja.
Hän on pikemminkin neuvonantaja.
ARTHUR NORTON VAKUUTUSMYYJÄ
-Neiti Reed... -Rice.
Anteeksi. Neiti Rice.
Ymmärsin, että haluatte keskustella joistain asioista.
Aivan.
Halusimme puhua vuoden 2002 tapahtumista.
Selvä. Neiti Rice, haluatteko samaa?
Kyllä kai. Brian ei pelaa NFL:ssä.
-Se johtuu varmaan minusta. -Haluatko auttaa häntä?
En voi tehdä mitään, missä joutuisin palauttamaan rahat.
-Siihen menisi aikaa. -Selvä. Ymmärrän.
Haluan päästä perille tilanteesta, jotta voin neuvoa teitä.
Kertokaa vuoden 2002 tapahtumasta.
Miten te näette sen?
Minusta me käyttäydyimme kuin nuoret.
Olimme uteliaita.
Tarkoitatko, ettei hän koskaan raiskannut sinua?
-En pidä tuosta sanasta. -Kerro, mitä tapahtui.
Kun olimme olleet siellä ja lähteneet eri teille,
tapasin vartijan.
Hei.
Näin sinut sen pojan kanssa. Menitte 700-taloon, vai mitä?
-Tiedän, mitä teette siellä. -Ei se ollut minun ideani.
-Kenen sitten? -Hänen.
Pakottiko hän sinut sinne? Pakottiko hän sinut tekemään jotain?
Jos niin on, hän raiskasi sinut. Sitäkö tarkoitat?
-En käyttänyt sanaa ensimmäisenä. -Eli vartija sanoi sen?
Sittenkö kirjoitit sen paperille ja annoit lapun ystävällesi?
Kerroitko kenellekään heistä,
että sinä ja Brian vain pussailitte, ettekä harrastaneet seksiä?
Kukaan ei kuunnellut minua.
Asianajajani sanoi: "Älä sano mitään. Älä puhu. Anna meidän toimia."
Haluan vielä selventää.
Eli Brian ei koskaan raiskannut sinua?
Ei. Hän ei raiskannut minua.
Kidnappasiko hän sinut?
Ei.
Alissa.
-Eli Brian ei raiskannut sinua? -Ei. Hän ei raiskannut minua.
-Kidnappasiko hän sinut? -Ei.
-Uskomatonta. -Täysi peruminen nauhalla.
Tiesikö hän tuosta? Kertoiko mies nauhoituksesta?
Ei, mutta seinällä oli kyltti, jossa kerrottiin valvonnasta.
Kyltti seinällä. Siinäkö kaikki?
Justin.
Sanoit, että tarvitsen jotain ainutlaatuista.
Toin sinulle tämän. Kennisha puhuu totta.
-Hän puhuu totta. -Tuo on uskomatonta.
Ihan totta.
En ole nähnyt mitään vastaavaa, mutta...
Tuota ei voi käyttää oikeudessa.
Et voi käyttää tuota.
Kaliforniassa ei voi kuvata ketään ilman heidän suostumustaan.
Älä viitsi. Hän puhuu totta. Enkö voi näyttää tuota kellekään?
-Toistaisiko hän tuon virallisesti? -Ei.
Hän säikähti, kun yksityisetsivä pyysi lopussa allekirjoitusta.
Hän tietää voivansa menettää rahat.
-Hän peruu perumisen. -Aivan.
Olen pahoillani, Brian.
-Kunpa olisit soittanut meille. -Kunpa olisin soittanut teille?
Sitäkö toivot? Tiedätkö, miksi en soittanut teille?
Aina kun syötän teille, te peräännytte niin kuin nyt.
-Emme tee niin. -Keksitte tekosyitä järjestelmästä.
Ihan kuin totuudella ei olisi väliä. Totuudella on väliä.
Tiedän, että sillä on väliä. Onko selvä?
Tuo nauha on ainutlaatuinen. Myönnän sen.
-En voi tehdä mitään laillisesti... -Lopeta.
Unohda koko nauha.
Haluatko ainutlaatuista?
Minä kerron, mikä tässä jutussa on ainutlaatuista.
Minä.
On ainutlaatuista, että olen vielä tässä.
Että seison tässä.
Oletko koskaan ollut vankilassa?
En puhu asiakaskäynneistä. Oletko ollut telkien takana?
Vietin 17-vuotissynttärini ja seuraavat 60 päivää eristyksessä.
Olin kuolla.
Niin ei käynyt, koska minulle tapahtui jotain.
Jotain ainutlaatuista. Joku ainutlaatuinen.
Olen tehnyt yksin kaiken voitavani...
päästäkseni vapaaksi.
Vain yksi ihminen voi auttaa minut loppuun asti. Se olet sinä.
Rukoilen sinua.
Unohda säännöt. Unohda syyt.
Unohda kaikki esteet, joita tiellemme asetetaan.
Tiedän, ettei järjestelmä välitä minusta.
Mutta tiedän, että sinä välität.
Auta vapauttamaan minut.
Selvä.
Brian Banks menetti kymmenen vuotta elämästään.
Meillä on kymmenen kuukautta aikaa.
Habeas corpus on voimassa vain, kun hän on valvonnan alaisena.
Jos emme saa kumottua tuomiota ennen ehdonalaisen loppua,
hän on syyllinen loppuikänsä.
99 prosenttia anomuksista hylätään.
On vaikeaa saada syyttäjä edes kiinnostumaan jutusta,
Hei, Barbara. Justin Brooks tässä taas.
-Onko Rafael paikalla? -Hän soittaa teille, herra Brooks.
Mahdollisimman pian. Kiitos.
Kun yritän tavoitella syyttäjää, Alissa laatii uuden anomuksen.
Marilyn, etsi Kennisha Rice ja yritä saada lausunto.
Jos emme saa päivämäärää pian, Brianin aika loppuu.
Brian on ikätoverinne. Hänen kuuluisi olla valmistunut ja pelata NFL:ssä.
Löysimme Mateon. Hän on alioikeudessa.
Niin ei ole, koska tytön valehtelun lisäksi -
järjestelmä ei välittänyt totuudesta.
Ihailemani miehen sanoin: "Paskat järjestelmästä."
Hyvä päivä.
-Vaikeasti tavoitettava piirisyyttäjä. -Herra Brooks.
-Olen etsinyt sinua. -Tapaamme kolmen viikon päästä.
Tämä ei voi odottaa. Edustan raiskauksesta syytettyä Brian Banksia.
-Tyttö perui tarinansa nauhalla. -Haluat, että katson sen.
Haluan, että tapaat Brianin. Hän on uskomaton.
Hän voisi olla ammattilaispelaaja. Media kiinnostuu tästä varmasti.
Voit vielä kääntää tilanteen eduksesi.
Olet varsinainen silmänkääntäjä.
Olen asianajaja, joten se kuuluu työnkuvaan.
Ihan totta, Rafael. Hän on erilainen kuin muut.
Jos hän ei ehdi tänne puolessatoista tunnissa, hän joutuu jonottamaan.
-Hei, Justin. -Onko sinulla pikkutakki ja kravatti?
-Näytänkö hyvältä? -Et ollenkaan. Mene.
Älä vain sano, että teet taas huonon päätöksen.
Alan sanoa sinua "huono päätös" -Banksiksi.
-Minulla on työhaastattelu. -Niinkö?
Niin kuin San Diegossa, kun tapasit asianajajan?
Minulla on lähteeni. Avaimet tänne, Banks.
-Minun pitää... -Avaimet tänne.
Sain hänet.
-Missä miehesi on? -Hän on tulossa.
Haen sinulle kahvia.
Hyvä yritys. Aika loppui.
Kukaan syyttäjänvirastosta ei käynyt rikospaikalla.
Minä kävin. Näin käytävän, jonka läpi tyttö muka raahattiin.
Täysien luokkien ovet olivat auki. Tyttö muka raiskattiin rajusti.
Kukaan ei nähnyt sitä. Kukaan ei kuullut sitä.
Luuletko, että media miettii,
miksi sinä ja tutkijanne ette koskaan tutkineet paikkaa?
Tuo on äitini auto. Siellä ei ole huumeita.
Sitten sinulla ei ole syytä huoleen.
Mitä Losissa on?
Et voi mennä töihin piirikunnan rajojen ulkopuolelle.
Työpaikka on täällä. Firman pääkonttori on Losissa.
Auto on puhdas.
Sinun on syytä puhua totta.
Aja suoraan sinne ja takaisin.
Jos pysähdyt edes kuselle, joudut takaisin vankilaan.
-Missä olet? -Olen tulossa.
Ehdonalaisvalvojani on kimpussani. Tulen pian.
Hei. Olen pahoillani.
Säästä tuo syyttäjälle. Mateo on pahalla tuulella.
Brooksin mukaan laaditte habeas-anomuksen itse.
Niin tein. Luin valituslakia vankilassa.
Miksi luulette hänen valehdelleen?
15-vuotiaalla oli elämä edessään. Miksi hän olisi valehdellut?
Olen kysynyt tuota itseltäni tuhat kertaa.
Ehkä kyse oli rahasta. Ehkä loukkasin hänen tunteitaan.
Mutta kaikella kunnioituksella,
miksi minun pitäisi selittää, miksi hän valehteli?
Tosiasia on, että hän valehteli.
Hänen lausuntonsa muuttui joka kerta, minun ei.
Herra Mateo, en toivo Kennishalle mitään pahaa.
Haluan vain, että kaikesta pahasta seuraisi jotain hyvää.
-Antoiko hän virallisen lausunnon? -Ei.
-Häntä on vaikea löytää. -Minun pitää tavata hänet.
En suosittele mitään ennen kuin olen jututtanut uhria itse.
-Sano, että edistymme. -Ehdottomasti. Pärjäsit hienosti.
-Hänet pitää saada paikalle. -Mitä tarkoitat?
Se ei tule olemaan helppoa.
Jos valhe paljastuu, hän voi menettää 1,5 miljoonaa.
Kennisha ei tiedä sitä. Hän ei ole kertonut tästä äidilleen.
Tiedän, mutta olen nähnyt tällaista ennenkin.
-Todistajat pysyvät piilossa, ellei... -Ellei mitä?
-Ei, Brian. Et voi. -En voi mitä?
Olen puhunut toimittajille saadakseni todistajan esiin tai puhumaan.
Joskus ihmiset haluavat puolustaa itseään julkisesti.
-Sitten teemme niin. -Kuuntele.
Jos ehdonalaisvalvojasi saa tietää tästä, voit joutua vankilaan.
Minähän sanoin, että olen jo vankilassa.
-Mike. -Herra Paley, Brian Banks.
NFL:stä haaveillut 26-vuotias Banks yrittää puhdistaa maineensa.
Jalkapallounelmat romahtivat 16-vuotiaana,
kun häntä syytettiin rikoksesta, johon hän kieltää syyllistyneensä.
-Eli eikö Brian raiskannut sinua? -Ei.
Brian! Brian!
Ottaako syyttäjä juttusi uudelleen käsittelyyn?
-Oletko kuullut Kennishasta? -Pääsetkö vielä NFL:ään?
Minun pitää ensin päästä oikeuteen.
Brian!
-Niin? -Se toimi, Brian.
Äiti soitti raivoissaan syyttäjänvirastoon.
Mateo uhkasi soittaa koulupiiriin ja luovuttaa kaikki todisteet,
jos he eivät tule esiin. Olemme todella lähellä, Brian.
Kiitos, Justin.
Otit yhteyttä uhriin, kuvasit häntä ilman lupaa -
ja valehtelit ehdonalaisvalvojallesi. Kolme rikkomusta.
Sinä näit sen. Kuulit hänen sanovan, etten tehnyt sitä.
Koska en tehnyt sitä. Olisit toiminut aivan samoin.
Väärin. Älä sano, miten toimisin. Emme ole samanlaisia.
Tiedätkö, mitä uskottavuus tarkoittaa?
Et ole uskottava, koska valehtelit todistaaksesi toisen valehdelleen.
Se on selkeä ehdonalaisrikkomus. Onko selvä?
On.
Velvollisuuteni on ilmoittaa rikkomuksistasi.
Ja aion tehdä velvollisuuteni.
Aikanaan.
Laki sanoo, että ilmoitus on tehtävä, mutta ei milloin se on tehtävä.
Saat kahdeksan viikkoa aikaa.
Jos et siinä ajassa saa kumottua tuomiotasi,
et ole enää vain rekisteröity seksirikollinen.
Olet myös vanki.
6 VIIKKOA MYÖHEMMIN
LONG BEACHIN ALIOIKEUS
Herra Brooks, missä todistaja on?
Pyydämme vielä hieman lisää aikaa.
Hän on puoli tuntia myöhässä. Muut odottavat vuoroaan.
Nostakaa toinen haaste ja varatkaa uusi aika.
Etkö voisi tulla vähän vastaan?
Toiseen käsittelyyn ei ole aikaa. Ehdonalainen loppuu pian.
Sitten hän on mennyttä.
Tarvitsen virallisen lausunnon.
Lausunnon, joka haastaa alkuperäisen. Tiedät sen.
Justin, tuo on hänen äitinsä.
Neiti Rice!
Keitä te olette?
Piirisyyttäjä Rafael Mateo. Olette oikeassa paikassa.
-Oletko sinä Kennisha? -On hän.
Tulimme vain selvittämään tämän sotkun.
Mekin haluamme selvittää tämän.
Ehkä voisimme keskustella.
Tässä ei mene kauan. Kysymme vain pari kysymystä.
Teidän pitää tietää vain, että tuo poika raiskasi tyttäreni. Piste.
Hän pakotti tyttäreni puhumaan. Hän tarjosi kymppitonnin.
Kerroit tutkijallemme, että Brian tarjosi 20 000.
-Voitko viedä hänet pois täältä? -Sano sama, mitä sanoit oikeudessa.
-Mennään. -Päästä minut.
Äiti.
En vastaa typeriin kysymyksiinne.
-Haluan vain... -Sanoin, etten vastaa.
Mitä jos yritän olla kysymättä typeriä?
Kaikki kysymykset ovat typeriä.
Nimeni on Justin Brooks. Johdan California Innocence Projectia.
Tuhannet ihmiset vuosittain pyytävät meitä edustamaan itseään.
Jos Brian Banks raiskasi sinut, en halua edustaa häntä.
-Hän raiskasi minut. -Selvä.
Jos saat minut uskomaan sen ja selvität pari väärinkäsitystä,
voimme kaikki unohtaa tämän.
Haluan vain jutella vuoden 2002 heinäkuun tapahtumista.
Kun menit portaikkoon Brianin kanssa, mitä luulit tapahtuvan?
-En tiedä. Olin nuori. -Aivan.
Portaikon yläpuolella on luokkahuoneita.
Siellä oli opetusta.
Mikset huutanut kellekään?
En tiennyt, että hän tekisi niin.
Kun menimme sinne, ajattelin, että hän vain kopeloisi.
Tarkoitatko, että menitte sinne vapaaehtoisesti?
En. Panette sanoja suuhuni.
Sanoit: "Kun menimme sinne." Et puhunut pakottamisesta.
Kyselette taas typeriä. Brian tietää, että teki sen.
Viaton mies olisi mennyt oikeuteen ja voittanut.
Luuletko, ettei ketään ole koskaan pakotettu solmimaan sopimusta?
Ehkä Brian tunsi olevansa ansassa.
Me kaikki teemme virheitä, etenkin nuorina.
Sanomme asioita, joita kadumme.
Eikö ole mahdollista, että sanoit jotain, mitä et tarkoittanut?
Pakottiko tai maksoiko Brian sinut puhumaan?
Ei hänellä ole rahaa.
Aivan.
Otit yhteyttä Facebookissa, koska halusit auttaa häntä.
Se oli kiltisti tehty.
Koska tiesit, ettette harrastaneet seksiä portaikossa.
Tiedät sen. Menitte sinne vehtaamaan.
Brian saattoi nolata sinut vähän, vai mitä?
Koska hän ei halunnut tehdä sitä.
Ymmärrän sen. Sinä pidit hänestä.
Pidit hänestä kovasti.
Ei se mitään.
Jos puhuit nauhalla totta, Brian voi saada elämänsä takaisin.
Voit auttaa häntä saamaan työpaikan.
-Hän voi jatkaa elämäänsä. -Mikä täällä kestää?
Kerroitko totuuden vai saivatko he sinun keksimään satuja?
Entä minun elämäni? Saanko neitsyyteni takaisin?
-Tarvitsen vain... -En puhu sinulle, viisastelija.
-Pidetään tauko ja jatketaan. -En tule takaisin enää koskaan.
En puhu teille enää.
-Meidän pitää... -Kuulitte, mitä hän sanoi.
Lähdetään.
-Hän myönsi suostumuksen. -Aluksi.
Se kumoaa kidnappaussyytteen.
Tarvitsit jotain, mikä kyseenalaistaisi hänen kertomuksensa.
Voin vain suositella, että sama tuomari kumoaisi päätöksen.
-Tiedät, että se on lähes mahdotonta. -Älkää antako sen estää teitä.
Onko teillä lasta, herra Mateo?
Voitteko kuvitella, miltä tuntuisi,
jos viaton lapsi vietäisiin teiltä -
ja lukittaisiin vankilaan, jossa on oikeita rikollisia,
jotka voisivat satuttaa lastanne?
Äiti haluaa vain suojella lapsiaan.
En pystynyt suojelemaan poikaani.
Kannan menneisyyden tuskaa hautaan saakka.
Te voitte tehdä jotain, herra Mateo,
jotta hänen tulevaisuutensa ei olisi yhtä tuskaa.
Tuomari kuuntelee teitä.
Tiedätte sen.
Jos sydämessänne uskotte, että poikaani kohdeltiin väärin.
Nouskaa seisomaan.
Istukaa.
Syyttäjä vastaan Banks.
Edessäni on habeas corpus.
Tässä anotaan alkuperäisen tuomion kumoamista.
Haluavatko kantajat sanoa jotain?
Kyllä kiitos.
Brian Banks oli 16-vuotias,
kun häntä syytettiin rikoksesta, jota hän ei tehnyt.
Hän menetti 11 vuotta nuoruudestaan ja yliopistostipendin.
Hän ei saanut pelata rakastamaansa jalkapalloa.
Meidän pitää kysyä, miksi.
Pettikö järjestelmä hänet?
Kukaan ei ole kritisoinut järjestelmää yhtä voimakkaasti kuin minä.
Olen tajunnut, ettei vika ehkä olekaan järjestelmässä.
Ehkä vika on meissä.
Kaikissa meissä.
Ehkä vika on minussa.
Meillä on lakeja, mutta lakeja voidaan tulkita.
Joustavat lait antavat mahdollisuuden tehdä valintoja -
ja sitä kautta vallan toimia oikein.
Vapaus tarkoituksenmukaisuuden sijaan ja totuus teknisten seikkojen sijaan.
Totuus on, että Brian Banks on syytön.
Yksitoista vuotta, herra tuomari.
Hän ei saa niitä vuosia koskaan takaisin.
Yksitoista vuotta perheen kärsimystä.
Yksitoista vuotta lykkääntyneitä unelmia.
Me voimme korjata tilanteen tänään.
Yritän yleensä auttaa asiakkaitani saamaan elämänsä takaisin.
Brian Banksin tapauksessa voimme antaa takaisin hänen unelmansa.
Älkää kieltäkö sitä häneltä.
Kiitos.
Mitä mieltä syyttäjä on?
Syyttäjä pyytää, että oikeus hyväksyy kumoamisanomuksen.
Hyvä on sitten.
Anomus on hyväksytty.
Brian...
Kiitos.
Kiitos, ettet luovuttanut -
ja pidit huolta siitä, etten minäkään tehnyt niin.
-Hyvää työtä, Brooks. -Kiitos.
VIATON
-Brian! -Miltä sinusta tuntuu?
-Nostatko syytteen? -Oletko vihainen?
En. Jossain vaiheessa pitää vain antaa olla.
Halusin vain vapauteni. Saimme sen tänään.
Alas!
Valmiina!
Haloo?
Tarvitsen tukimiehen. Tiedätkö ketään?
Valmentaja Carroll.
-Oli hauska nähdä sinut tv:ssä. -Miten voit, vanha ystävä?
-Todella hyvin. Entä itse? -Seattlessa menee hyvin.
Olen pahoillani koettelemuksistasi, mutta yksi kysymys.
Haluaisitko tulla Seahawksin harjoitusleirille?
Ehdottomasti.
-Lennä tänne heti maanantaina. -Totta kai. Kiitos.
-Yritättekö pelata? -Joo.
Selvä. Katsotaan, mitä osaatte.
Kesällä 2012 27-vuotias Brian osallistui Seattle Seahawksin minileirille.
Vaikka Pete Carroll oli vaikuttunut Brianin taidoista,
11 vuoden tauko oli vienyt veronsa.
Hän ei päässyt joukkueeseen.
Brian pyrki moneen NFL-joukkueeseen, mutta ei saanut sopimusta.
Brian jatkoi treenaamista kokonaisen vuoden Justinin tuella.
Seuraavana kesänä Brian pyydettiin Atlanta Falconsin treeneihin.
Elokuussa 2013 Brian aloitti joukkueen tukimiehenä.
Banks.
Johda meidät kentälle.
Kaikki kasaan!
Banks! Banks!
Brian!
8.8.2013 Brian toteutti unelmansa ja pelasi NFL:ssä.
28-vuotias Brian oli yksi NFL:n vanhimmista tulokkaista.
Justin Brooks hoiti Brianin ehdonalaisrikkeet ja rikosrekisterin.
Justin perusti California Innocence Projectin vuonna 1999.
Hän on auttanut vapauttamaan 27 syyttömänä tuomittua.
Hän ei ole koskaan laskuttanut palveluksistaan.
Hän jatkaa Marilyn Muleron jutun parissa...
Sitä on jatkunut 23 vuotta.
Brian tekee yhteistyötä Justinin ja CIP:n kanssa -
matkustamalla ympäri maata ja puhumassa syyttömien puolesta.
Brian saa vieläkin tukea ja rohkaisua mentoriltaan Jerome Johnsonilta.
He ovat vieläkin hyviä ystäviä.
Subtitles by sub.Trader subscene.com
18 VUOTTA
36 VUOTTA
8 VUOTTA
23 VUOTTA
8 VUOTTA
28 VUOTTA
24 VUOTTA
19 VUOTTA
16 VUOTTA
9 VUOTTA
16 VUOTTA
Tekstityksen käännös: Heli Kivimäki